கேள்வி: கசௌலி மத்திய ஆராய்ச்சி நிறுவனம் பற்றி தகவல் சொல்.
பதில்: கசௌலி மத்திய ஆராய்ச்சி நிறுவனம் (''Central Research Institute, Kasauli'') இந்தியா இமாச்சலப் பிரதேசம் சோலன் மாவட்டம் உள்ள ஓர் ஆராய்ச்சி நிறுவனமாகும். தொடக்கத்திலிருந்து இந்த நிறுவனம் நோயெதிர்ப்பு உயிரியல் மற்றும் நுண்ணுயிரியல் துறையில் ஆராய்ச்சியில் ஒரு முதன்மை நிறுவனமாக வளர்ந்துள்ளது. தற்போது, ​​இந்த நிறுவனம் இந்திய அரசின் சுகாதாரம் மற்றும் குடும்ப நல அமைச்சகத்தின் கீழ், சுகாதார சேவைகள் இயக்குநரகத்தின் துணை அலுவலகமாக செயல்படுகிறது.
கேள்வி: கசௌலி மத்திய ஆராய்ச்சி நிறுவனம் - வரலாறு பற்றி விளக்கவும்.
பதில்: கசௌலி மத்திய ஆராய்ச்சி நிறுவனம் 1904/5 ஆம் ஆண்டில் சர் டேவிட் செம்பிள் அவர்களால் நிறுவப்பட்ட இந்தியாவிற்கான உணவு பதப்படுத்தும் நிறுவனமாக நிறுவப்பட்டது. பாட்டியாலா மகாராசா இராசீந்தர் சிங்கின் மகனும், பேரரச சட்டமன்ற உறுப்பினருமான ரன்பீர் சிங், கசௌலியில் உள்ள தனது நிலத்தையும் தோட்டங்களையும் இந்த நிறுவனத்திற்காக நன்கொடையாக வழங்கினார். முதலில் மருத்துவம் மற்றும் பொது சுகாதாரம், தடுப்பூசிகள் மற்றும் காப்பு குருதிநீர் உற்பத்தி ஆகியவற்றில் ஆராய்ச்சிப் பணிகளை மேற்கொள்வதற்காகவும், பொது சுகாதாரப் பிரச்சினைகளுக்கான தேசிய பரிந்துரை மையமாகச் செயல்படுவதற்காகவும் நிறுவப்பட்டது. இந்தக் கட்டடம் சர் சோபா சிங்கின் கீழ் புனரமைக்கப்பட்டது.
கேள்வி: கசௌலி மத்திய ஆராய்ச்சி நிறுவனம் - கற்பித்தல் பற்றி தகவல் சொல்.
பதில்: இந்திய சுதந்திரத்திற்குப் பிறகு கசௌலி மத்திய ஆராய்ச்சி நிறுவனம் கசௌலி உயர்கல்வி நிறுவனமாகவும் வளர்ந்தது. 1961 ஆம் ஆண்டு ஏப்ரல் மாதத்தில் இந்த நிறுவனம் நுண்ணுயிரியல் பாடத்தில் மேம்பட்ட இளம் அறிவியல் மற்றும் மேம்பட்ட முதுநிலை அறிவியல் படிப்புகளை நடத்துவதற்காக பஞ்சாப் பல்கலைக்கழகத்துடன் இணைக்கப்பட்டது. 1973 ஆம் ஆண்டில் இந்த நிறுவனம் நுண்ணுயிரியல் இளம் அறிவியல், முதுநிலை அறிவியல் மற்றும் ஆய்வியல் நிறைஞர் படிப்புகளை நடத்துவதற்காக இமாச்சலப் பிரதேசம் இணைக்கப்பட்டது. தற்போது, கசௌலி மத்திய ஆராய்ச்சி நிறுவனத்தில் 20 மாணவர்கள் முதுநிலை அறிவியல் (நுண்ணுயிரியல்) படிப்பில் சேர்க்கப்படுகிறார்கள். இதில் 15 இடங்கள் இமாச்சலப் பிரதேச பல்கலைக்கழகத்தால் நடத்தப்படும் ஒருங்கிணைந்த நுழைவுத் தேர்வு மூலம் நிரப்பப்படுகின்றன, மீதமுள்ள 5 இடங்கள் பணியில் உள்ளவர்களுக்கானவையாகும். Central Research Institute |url=https://crikasauli.nic.in/MSc-Microbiology |access-date=2023-06-14 |website=crikasauli.nic.in |archive-date=2023-06-07 |archive-url=https://web.archive.org/web/20230607225943/http://crikasauli.nic.in/MSc-Microbiology |url-status=dead }}